Másik számítógépen tárolt fájlok elérése.
Jim Campbell
jcampbell@gnome.org
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.

# Kiszolgálón található fájl megnyitása

A kiszolgálón található fájlok geditből való megnyitása előtt szüksége lesz néhány technikai információra a kiszolgálóról. Tudnia kell például a kiszolgáló IP-címét vagy URL-címét, és szükség lehet a kiszolgáló típusának (például HTTP, FTP stb.) ismeretére is.

Egyes kiszolgálótípusok korlátozzák, hogy mit tehet a kiszolgálón tárolt fájlokkal. Lehetséges például, hogy meg tud nyitni egy fájlt a kiszolgálóról, de a változtatásokat elmenteni csak helyileg tudja, a saját számítógépére.

Ezeket a kikötéseket szem előtt tartva tegye a következőket a kiszolgálón található fájl megnyitásához a gedittel:

A fejlécsávon kattintson a Megnyitás gombra.

Kattintson az Egyéb dokumentumok gombra.

Nyomja meg a Ctrl L kombinációt a Megnyitás ablakban.

Adja meg a megfelelő kiszolgáló IP-címét vagy URL-címét.

Keresse meg, és válassza ki a megnyitni kívánt fájlt.

Válassza ki a megfelelő karakterkódolást a Karakterkódolás legördülő listából.

Kattintson a Megnyitás gombra.

Az érvényes URI-típusok a http:, az ftp:, a file: és minden más, a gvfs által támogatott elérési mód.

Bizonyos típusú URI címekről megnyitott fájlok csak olvasható módban használhatók, a változtatásokat csak más helyre lehet menteni. A HTTP-n keresztül megnyitott fájlok például csak olvashatók. Az FTP-vel megnyitottak azért nem módosíthatók, mert egyes FTP kiszolgálók hibásan kezelik a távoli fájlok mentését.