Reemplaça parts de text en un fitxer.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Ekaterina Gerasimova
kittykat3756@gmail.com
Shobha Tyagi
tyagishobha@gmail.com
Young Li
li.young1618@gmail.com
Jaume Jorba
jaume.jorba@gmail.com 2019
Jordi Mas
jmas@softcatala.org 2019

# Reemplaça text

L'edició del text pot ser lenta. Per estalviar temps, gedit inclou la funció Reemplaçar que us ajuda a trobar i reemplaçar parts de text.

# Reemplaça text a gedit

Obriu l'eina Reemplaça fent clic al Botó menú Cerca i reemplaça… o premeu Ctrl H.

Introduïu el text que vulgueu reemplaçar al camp Cerca.

Introduïu el nou text per reemplaçar al camp Reemplaçar amb.

Un cop hàgeu introduït el text original i el de reemplaçament, podeu afegir paràmetres addicionals a la cerca. També podeu triar que voleu reemplaçar:

Per reemplaçar només la següent coincidència, feu clic a Reemplaçar.

Per reemplaçar totes les coincidències del text cercat, feu clic a Reemplaça tot.

Utilitzeu la funció Reemplaça tot amb compte. Reemplaça tot actua sobre tot el fitxer, i no permet ressaltar les parts de text on es realitzarà la funció de substitució.

# Més opcions

Si ho desitgeu, podeu afegir paràmetres addicionals a la cerca:

## Coincidència entre majúscules i minúscules

L'opció Coincidència entre majúscules i minúscules us permet especificar si voleu que la vostra cerca sigui sensible a majúscules i minúscules. Si se selecciona aquesta opció, les cerques seran sensitives a les majúscules i minúscules. Si no, les cerques no ho seran.

## Fer coincidir la paraula sencera

Utilitzeu aquesta opció per cercar una paraula específica sense incloure fragments d'altres paraules. Per exemple, si heu cercat la paraula 'poma' amb aquesta opció seleccionada, la paraula 'poma' coincidirà, però les paraules 'pomada' i 'empomar' no es localitzaran com a coincidents.

## Cerca cap enrere

Aquesta ordre es comporta de forma idèntica a l'ordre 'Cerca anterior'. Si voleu saltar pels resultats de la cerca des del final al començament, seleccioneu aquesta opció.

## Continua des de l'inici

Amb l'opció continua des de l'inici activada, gedit reiniciarà l'acció de cerca/reemplaçament a l'inici del fitxer després d'haver arribat al final. D'aquesta manera, es garanteix que l'acció de cerca/reemplaçament es farà a tot el fitxer.

# Ús de seqüències d'escapament

Podeu utilitzar seqüències d'escapament per cercar salts de línia, retorns de carro, i tabuladors.

## \n

Nova línia

## \r

Retorn de carro

## \t

Tab

Si esteu cercant una \ (barra invertida) o una seqüència d'escapament al text, heu de posar la barra inversa amb una barra inversa extra. Per exemple, per cercar \, heu d'introduir \\ al camp de cerca o reemplaçament. Podeu cercar seqüències d'escapament de la mateixa manera: per cercar o reemplaçar un salt de línia \n, utilitzeu el terme \\n.