Mainīt cilnes novietojumu gedit logā.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Radina Matic
radina.matic@gmail.com 2013

# Pārvietot un sakārtot cilnes

Cilnes var pārvietot, lai ērtāk strādātu ar datnēm. Cilnes var pārkārtot tajā pašā logā, izvilkt no gedit loga (izveidojot jaunu logu) un pārvietot no viena loga uz citu.

# Izmainīt ciļņu secību gedit logā

Lai izmainītu ciļņu secību logā:

Piespiediet un turiet peles pogu uz cilnes.

Pārvietojiet cilni uz vēlamo vietu starp citām cilnēm.

Atlaidiet peles pogu.

Cilne tiks novietota pēc iespējas tuvāk jūsu norādītajai vietai, līdzās citām atvērtajām cilnēm.

# Pārvietot cilni, izveidojot jaunu gedit logu

Lai izveidotu jaunu logu no esošas cilnes:

Piespiediet un turiet peles pogu uz cilnes.

Izvelciet cilni no gedit loga.

Atlaidiet peles pogu.

Lai pārvietotu cilni uz jaunu logu, kad gedit logs ir maksimizēts, velciet cilni uz joslu ekrāna augšā.

# Pārvietot cilni uz citu gedit logu

Ja jūs vēlaties pārvietot cilni no viena loga uz citu:

Piespiediet un turiet peles pogu uz cilnes.

Pārvelciet cilni uz jauno logu.

Novietojiet to līdzās citām cilnēm jaunajā logā.

Atlaidiet peles pogu.

Jums var likties vieglāk pārvietot cilni no viena loga uz citu, velkot cilni uz Aktivitātes karsto stūri GNOME čaulā. Tas parādīs katru atvērto gedit logu. Tad jūs varat atlaist cilni vēlamajā gedit logā.

Skatiet tastatūras saīsnes cilnēm, kas var atvieglot ciļņu pārvaldību.