Hasonló lapok csoportosítása.
Radina Matic
radina.matic@gmail.com 2013
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.

# Fájlok rendszerezése csoportosított lapokon

Ha a gedit alkalmazásban több lappal dolgozik, ezeket csoportokba szervezheti, így a megnyitott fájlokat átláthatóbban kezelheti. Az új lapcsoport hozzáadásakor a gedit ablaka két ablaktáblára lesz osztva, az új ablaktáblán megnyílik egy új „Névtelen dokumentum” és az aktív lesz. Egy lapcsoportban fájlokat is megnyithat, ezen kívül a lapokat áthelyezheti egyik lapcsoportból a másikba.

# Új lapcsoport nyitása a gedit ablakban

Új lapcsoport nyitásához tegye a következők egyikét:

A főmenüben válassza a Dokumentumok Új lapcsoport menüpontot.

Nyomja le a Ctrl Alt N billentyűkombinációt.

Ez a művelet két részre osztja a gedit ablakát, és az új lapcsoportot tartalmazó ablaktábla az aktív lap jobb széléhez lesz helyezve. Ezután a fogantyút szükség szerint balra és jobbra mozgathatja a hely felosztásához a gedit ablaktáblái között.

A képernyőmérettől függően több lapcsoportot is megnyithat a gedit alkalmazásban, de a megfelelő láthatósághoz mozgatnia kell a fogantyút.

Egy lapcsoport ablaktábla bezárásához csak zárja be az összes benne nyitott lapot.

# Mozgás a lapcsoportok között

A következő lapcsoportra ugráshoz tegye a következők egyikét:

A főmenüben válassza a Dokumentumok Következő lapcsoport menüpontot.

Használja a Shift Ctrl Alt Page down billentyűkombinációt.

Az előző lapcsoportra ugráshoz tegye a következők egyikét:

A főmenüben válassza a Dokumentumok Előző lapcsoport menüpontot.

Használja a Shift Ctrl Alt Page up billentyűkombinációt.

# Egy lap áthelyezése másik lapcsoportba

Ha egy lapot az egyik lapcsoportból a másikba szeretné mozgatni, tegye a következők egyikét:

Kattintson, és tartsa lenyomva az egérgombot a lapon.

Húzza a lapot egy másik lapcsoport-ablaktáblába.

Helyezze az új lapcsoportban lévő lapok mellé.

Engedje fel az egérgombot.

A lapcsoportok kezelésének megkönnyítéséhez nézze meg a lapokkal kapcsolatos gyorsbillentyűk táblázatát.